Cakerawala2009

=Cakerawala 2099=


 * Pementasan Interaktif anjuran Teater Ekamatra dan Lembaga Perpustakaan Negara**

//Oleh Muhammad Hafiz Bin A Malik Muhammad Dinie Shaifullah Bin Ya’cob Maktab Rendah Innova//

Perpustakaan Queenstown di Margaret Drive yang selalunya sunyi-sepi menjadi riuh-rendah dengan kehadiran para pelakon dari Teater Ekamatra. Kumpulan yang terdiri daripada Abang Big, Abang Fared, Kak Shirin dan Kak Siti, telah mengadakan satu pementasan khas untuk kanak-kanak pada hari Sabtu lalu, 8 Julai 2006. Pementasan bersiri yang dinamakan Cakerawala 2099 itu bermula dengan permainan ringan bersama sekurang-kurangnya sepuluh orang kanak-kanak. Para ibu bapa yang menemani anak-anak mereka turut menyertai aktiviti tersebut. Ini disusuli dengan lakonan para pelakon Teater Ekamatra yang bertemakan kehidupan di angkasa lepas.

Satu keunikan pementasan tersebut adalah ia berunsur interaktif. Dengan cara sedemikian, mereka yang berlakon bukanlah para pelakon Teater Ekamatra sahaja, tetapi kanak-kanak serta ibu bapa mereka turut menyertai pementasan tersebut. Turut serta dalam lakonan ialah Setiausaha Bulan Bahasa 2006, Encik Tajuddin Jaffar, yang hadir bersama keluarganya. Menurut pengarah Teater Ekamatra, Encik Fared Jainal yang juga berlakon sebagai Kapten Fared, mesej yang ingin disampaikan menerusi pementasan tersebut adalah ilmu itu penting. Menurutnya lagi, kumpulannya itu telah berlatih selama lebih sebulan, untuk memastikan mesej pementasan itu berjaya disampaikan kepada kanak-kanak.

Pementasan tersebut berakhir dengan sesi soal jawab dan pertandingan melukis dan mewarna bagi kanak-kanak lapan tahun dan ke atas. Semua yang hadir juga diberi lencana sebagai cenderamata. Pementasan anjuran bersama Teater Ekamatra dan Lembaga Perpustakaan Negara (NLB) itu adalah salah satu aktiviti yang diadakan sempena Bulan Bahasa 2006, yang bertujuan menyemarakkan penggunaan bahasa Melayu dalam kehidupan kita, agar bahasa Melayu kekal relevan di Singapura. Bagi mereka yang ingin menyaksikan pementasan tersebut, mereka boleh menghubungi Lembaga Perpustakaan Negara (NLB) bagi jadual pementasan di perpustakaan-perpustakaan lain di serata negara semasa Bulan Bahasa tahun ini.

// Senaman ringan  // ||=
 * = [[image:image001.jpg width="298" height="231"]]

// Ayuh, lambaikan tangan! // ||
 * = [[image:03c.jpg width="294" height="228"]]

// pelakon-pelakon berbakat  // ||=

// Kapten Fared sedang beraksi  // ||
 * = [[image:image003c.jpg width="291" height="230"]]

// khusyuk betul kanak-kanak ini  // ||=

// wartawan muda pun terlibat sama  // ||
 * = [[image:06c.jpg width="287" height="230"]]

// pelakon-pelakon Ekamatra  // ||=

//Hafiz sedang menemuramah Pengarah Teater Ekamatra, Encik Fared Jainal//  ||